आप एक महत्वपूर्ण परीक्षा के लिए हफ़्तों पढ़ाई करते हैं।
परीक्षा के दिन
अध्यापक के प्रश्न-पत्र बाँटते हुए आप बेचैनी से इंतज़ार करते हैं।
आप परीक्षा लिख रहे होते हैं
जब मनशांती को परिभाषित करने का प्रश्न आता है।
आपको याद है कि आपने इसके बारे में पढ़ा है
पर आपके दिमाग को कुछ भी याद नहीं रहता।
यह अचानक हुआ क्या?
इसका जवाब तनाव और स्मरणशक्ति के
जटिल सम्बन्ध में छुपा है।
तनाव बहुत तरह और मात्राओं के होते हैं
और स्मृतियाँ भिन्न प्रकार की
लेकिन हम बात करेंगे कि लघु अवधि का तनाव
कैसे आपके तथ्यों की स्मरणशक्ति को प्रभावित करता है।
पहले यह समझते हैं कि इस तरह की स्मरणशक्ति काम कैसे करती है।
जिन तथ्यों को आप पढ़ते, सुनते, या जिनका अध्ययन करते हैं
वह 3 प्रमुख चरणों में आपकी स्मृति बन जाते हैं।
पहला चरण है अभिग्रहण:
वह पल जब आप कोई नई जानकारी प्राप्त करते हैं।
हर मस्तिष्क सम्बन्धी अनुभव मस्तिष्क के अद्वितीय हिस्सों को सक्रिय करता है।
स्थायी स्मृतियाँ बनने के लिए
हिप्पोकैम्पस को
इन मस्तिष्क सम्बन्धी अनुभवों का संघटन करना करना पड़ता है
जो प्रमस्तिष्कखंड से प्रभावित होता है
जो प्रबल भावनाओं से सम्बन्धित अनुभवों को प्रबल करता है।
फिर हिप्पोकैम्पस स्मृतियों को सांकेतिक शब्दों में बदलता है
शायद उन अन्तर्ग्रथनी संपर्कों को मज़बूत बनाकर
जो असल मस्तिष्क-संबंधी अनुभवों के दौरान उभरते हैं।
जब स्मृतियाँ सांकेतिक शब्दों में बदल चुकी होती हैं
उनको बाद में याद किया जा सकता है।
स्मृतियाँ मस्तिष्क में संग्रहित होती हैं|
और वह शायद पुरोमुखीय प्रांतस्था ही है
जो उनको पुनः प्राप्त करने का संकेत देती है।
तो तनाव कैसे हर चरण को प्रभावित करता है?
पहले दो चरणों में
सीमित तनाव, असल में अनुभवों को आपकी स्मृति में प्रवेश करने में मदद कर सकता है।
आपका मस्तिष्क तनावपूर्ण प्रोत्साहनों का उत्तर
कोर्टिकोस्टेरोइड नाम के हॉर्मोन छोड़ कर करता है
जो प्रमस्तिष्कखंड में खतरे की पहचान
और प्रतिक्रिया की प्रक्रिया को सक्रिय करते हैं।
प्रमस्तिष्कखंड आपके हिप्पोकैम्पस का
तनाव भड़काने वाले अनुभव को एक स्मृति में संघटित करने के लिए अनुबोधन करता है।
इसी दौरान तनाव से जन्मे कोर्टिकोस्टेरोइड की बाढ़
आपके हिप्पोकैम्पस को उत्तेजित करती है
जिससे भी स्मृति संघटित करने का अनुबोधन होता है।
भले ही कुछ तनाव लाभदायक हो सकते हैं
अत्यन्त और स्थायी तनावों का असर उल्टा हो सकता है।
शोधकर्ताओं ने चूहों में तनाव के हॉर्मोन
सीधे इंजेक्शन द्वारा डालकर इसकी जाँच की है।
जैसे-जैसे वह कोर्टिकोस्टेरोइड की मात्रा बढ़ाते गए
स्मृति परीक्षाओं पर चूहों का प्रदर्शन पहले बढ़ा
पर ज़्यादा मात्राओं पर गिर गया।
मनुष्यों में सीमित तनाव से हम ऐसा ही सकारात्मक असर देखते हैं।
लेकिन वह तभी होता है जब तनाव किसी स्मृति सम्बन्धी कार्य से जुड़ा हो
तो जहाँ समयाभाव आपको किसी सूची को याद करने में मदद कर सकता है
अगर आपका दोस्त आपको डरा दे, तो नहीं करेगा।
और हफ़्तों, महीनों और वर्षों तक भी
बने रहने वाला कोर्टिकोस्टेरोइड जो स्थायी तनाव के असर से बनता है
आपके हिप्पोकैम्पस को क्षति हो सकती है|
और नई स्मृतियाँ बनाने की आपकी क्षमता को घटा सकता है।
अच्छा होता अगर कोई तनाव हमें तथ्य याद करने में मदद भी करता
लेकिन दुर्भाग्यवश सच उसका उल्टा है।
याद करने का कर्म पुरोमुखीय प्रांतस्था पर आश्रित होता है
जो विचार, ध्यान, और तर्क को नियंत्रित करती है।
जब कोर्टिकोस्टेरोइड प्रमस्तिष्कखंड को उत्तेजित करता है
तब प्रमस्तिष्कखंड पुरोमुखीय प्रांतस्था की गतिविधियों को
बन्द या कम कर देता है।
इस रूकावट का कारण है ताकि
लड़ने/भागने/स्थिर होने की प्रतिक्रिया एक खतनाक परिस्थिति में
एक धीमे, ज़्यादा तर्कपूर्ण विचार को रद्द कर सके।
लेकिन इसका दुर्भाग्यपूर्ण प्रभाव किसी परीक्षा के दौरान
कुछ भी ना याद आना भी हो सकता है।
और फिर याद करने का कर्म भी अपने आप में तनाव पैदा करने वाला हो सकता है
जिससे कोर्टिकोस्टेरोइड बनने और याद आने की और भी कम सम्भावना पैदा होने का
दुष्चक्र शुरू हो सकता है।
तो जब सबसे ज़्यादा ज़रूरत हो तब आप तनाव को
फायदे में बदलकर शान्त और उत्तेजनाहीन कैसे रह सकते हैं?
सबसे पहले
अगर आप जानते हैं कि परीक्षा जैसी कोई तनावपूर्ण स्थिति आने वाली है
तो तनावपूर्ण वातावरण से मिलती-जुलती परिस्थिति में तैयारी करने की कोशिश करें।
नवीनता तनावपूर्ण हो सकती है।
समय के अभाव में अभ्यास प्रश्नों को पूरा करना
या सोफ़ा की बजाय मेज़ पर बैठना
इन परिस्थितियों पर आपकी तनाव प्रक्रिया को
असल परीक्षा के दौरान कम संवेदनशील बना सकता है।
व्यायाम एक और उपयोगी उपकरण है।
अपने ह्रदय और श्वास की गति को बढ़ाना
मस्तिष्क में ऐसे रासायनिक परिवर्तन से जुड़ा होता है
जो व्यग्रता को कम कर स्वस्थ होने का एहसास दिलाते हैं।
बड़े पैमाने पर यह भी माना जाता है कि नियमित व्यायाम नींद में सुधार लाता है
जो परीक्षा की पहली रात बहुत काम आती है।
और असल परीक्षा के दिन
लम्बी साँस लेने की कोशिश करिये
जिससे आपके शरीर की
लड़ने/भागने/स्थिर होने की प्रतिक्रिया प्रभावहीन हो सके।
गहरी सॉंस लेने के अभ्यास ने
तीसरी कक्षा से लेकर चिकित्सा छात्रों तक के समूहों में
परीक्षा सम्बन्धी व्यग्रता में मापनीय कमी दिखाई है।
तो जब अगली बार आपको किसी महत्वपूर्ण क्षण में कुछ याद ना आए
तो कुछ गहरी साँसें लीजिए जब तक आपको मनशांती याद ना आ जाए:
व्यग्रता से मुक्त, शान्ति की स्थिति।